India Strikes Pakistan: पाकिस्तान के बालाकोट में घुसकर जैश के आतंकी ठिकानों को ध्वस्त किया
iaf strike in pakistan, large number of jem terrorists, senior commanders were eliminated in largest jem camp in balakot, says vijay gokhale
नवभारतटाइम्स.कॉम | Updated: 26 Feb 2019, 02:14:04 PM IST
भारत ने पाकिस्तान में घुसकर आतंकी संगठन जैश-ए-मोहम्मद के आतंकी ठिकानों को किया ध्वस्त
विदेश सचिव विजय गोखले ने कहा कि बालाकोट में भारतीय लड़ाकू विमानों ने जैश के कई आतंकियों को मार गिराया है
पुलवामा आतंकी हमले के बाद भारत ने अपने सुरक्षाबलों को कार्रवाई की खुली छूट दे दी थी
गोखले ने कहा कि यह एक नॉन मिलिटरी ऐक्शन था
भारतीय वायुसेना के लड़ाकू विमानों ने मंगलवार तड़के पाकिस्तान में जैश-ए-मोहम्मद (जेईएम) के सबसे बड़े प्रशिक्षण शिविरों को तबाह कर दिया। इस हमले में बड़ी संख्या में आतंकवादियों व उनके प्रशिक्षकों को मार गिराया गया। विदेश सचिव विजय के.गोखले ने मीडिया से कहा कि इस नॉन मिलिटरी प्री-ऐप्टिव ऐक्शन में खासतौर से आतंकवादी शिविरों को निशाना बनाया गया।
महोदय अंततः भारत में पाकिस्तान को जवाब देना प्रारंभ कर दिया है और देश को आशा है की सरकार पाकिस्तानी आंतकवाद को पूर्णता नेस्तनाबूद कर के ही इस कार्यवाही को विराम देगी बेशक भारत को क...+
पाकिस्तान में भारत की एयर स्ट्राइक, हर अपडेट यहां
'जैश का सबसे बड़ा ट्रेनिंग कैंप तबाह, टॉप कमांडर ढेर'
विदेश सचिव गोखले ने आज एक प्रेस कॉन्फ्रेंस में कहा कि पुख्ता खुफिया सूचना के बाद भारत ने जैश के ठिकानों पर नॉन मिलिटरी ऐक्शन के तहत हमला किया गया। विजय गोखले ने कहा, 'इस सूचना के बाद कि जैश के आतंकी भारत में और आत्मघाती हमले करने के फिराक में है, भारत द्वारा हमला करना जरूरी हो गया था। हमने बालाकोट में जैश के सबसे बड़े ट्रेनिंग कैंप पर हमला किया, जिसमें कई बड़े आतंकी, सीनियर कमांडर और जेहादी मारे गए हैं।'
पढ़ें, पाक में कई किमी. अंदर जा हुआ हवाई हमला
भारत ने बताया क्यों किया हमला
विदेश सचिव गोखले ने कहा कि 14 फरवरी 2019 को पुलवामा में आत्मघाती आतंकी हमले में आतंकी संगठन जैश-ए-मोहम्मद का हाथ था। इस हमले में सीआरपीएफ के 40 जवान शहीद हो गए थे। इसके अलावा ऐसी भी सूचना थी कि जैश के आतंकी भारत में एकबार फिर आत्मघाती हमले को अंजाम देने की साजिश रच रहे हैं। जैश पाकिस्तान में पिछले 20 साल से आतंकी साजिश रच रहा है लेकिन पाकिस्तान उसके खिलाफ कोई कार्रवाई नहीं कर रहा है। जैश सरगना मसूद अजहर अंरराष्ट्रीय आतंकवादी है। जैश 2001 में भारतीय संसद पर आतंकवादी हमले और जनवरी 2016 में पठानकोट हमले में शामिल रहा है। पाकिस्तान को इस आतंकी संगठन के बारे में कई जानकारी दी गई थी। भारत जैश के खिलाफ कार्रवाई की लगातार मांग करता रहा है। बिना पाकिस्तान के संरक्षण के सैकड़ों जिहादी पैदा नहीं हो सकते हैं।
पढ़िए, 12 मिराज विमानों ने गिराए 1000 किलो के बम
गोखले ने बताया कैसे किया हमला
पाकिस्तान जैश के खिलाफ नहीं कर रहा था कार्रवाई: गोखले
गोखले ने कहा, '20 साल से जैश पाकिस्तान से आतंक की साजिश रच रहा है। पाकिस्तान को कई बार जानकारी देने के बाद भी वह इन आतंकी संगठनों के खिलाफ कार्रवाई से बचता रहा है। भारत का यह हमला बालाकोट में जैश के घने जंगलों में स्थित आतंकी ठिकानों पर किया गया ताकि आम नागरिकों को कोई नुकसान नहीं पहुंचे।'
पढ़ें, सर्जिकल स्ट्राइक: विश्वास ने दागा शब्दबाण
'मसूद का साला चलाता है बालाकोट आतंकी कैंप'
उन्होंने कहा कि बालाकोट में जैश के आतंकी कैंप को जैश सरगना मसूद अजहर का साला मौलाना यूसुफ अजहर चलाता है। उन्होंने कहा, ' हमने कुछ देर पहले हमला किया है। पाकिस्तान अपनी धरती से आतंकियों को खत्म करने के लिए कोई कदम नहीं उठा रहा है। भारत ने आतंक को खत्म करने के लिए नॉन मिलिटरी ऐक्शन के जरिए आतंकी ठिकानों को तबाह किया है। उम्मीद है कि पाकिस्तान जैश और अन्य आतंकी संगठनों के टेरर कैंपों को खत्म करेगा।'
Web Title iaf strike in pakistan, large number of jem terrorists, senior commanders were eliminated in largest jem camp in balakot, says vijay gokhale(News in Hindi from Navbharat Times , TIL Network)
और जानें:विदेश सचिव विजय गोखलेपाकिस्तान में भारतीय हवाई हमलापाकिस्ताननरेंद्र मोदीजैश-ए-मोहम्मदindia air strike in pakistanForeign secretary Vijay Gokhaleindia Newsindia News in Hindiindia Latest Newsindia Headlinesभारत समाचार